Ptolemaiovci

Ptolemaiovci (iné názvy: Ptolemajovci, dynastia Ptolemaiovcov/Ptolemajovcov, Lagovci,  Lágovci, dynastia Lagovcov/Lágovcov) boli kráľovská rodina, ktorá vláda helenistickému Egyptu v rokoch 30530 pred Kr. Ich meno je odvodené od Ptolemaia, jedného z generálov Alexandra Veľkého, ktorého vymenovali za satrapu Egypta po Alexandrovej smrti v roku 323 pred Kr. 

V roku 305 pred Kr. sa vyhlásil za kráľa Ptolemaia I. (neskôr známeho ako Sóter - Spasiteľ). Egypťania rýchlo prijali Ptolemaiovcov ako nástupnícky rod faraónov. Roku 30 pred Kr. stratili Ptolemaiovci vládu v prospech Rímskej ríše, ktorá urobila z Egypta svoju provinciu.

Všetci panovníci dynastie mužského rodu prijali meno Ptolemaios. Kráľovné, z ktorých niektoré boli sestrami panovníkov, dostávali zvyčajne mená Kleopatra, Arsinoé alebo Berenika. Najznámejšia z nich bola Kleopatra VII., ktorá sa zaplietla do politických bojov medzi Caesarom a Pompeiom a neskôr medzi Oktaviánom a Markom Antoniom. Jej samovraždou sa skončila vláda Ptolemaiovcov v Egypte.

Ptolemaiovci, hoci ich Egypťania prijali ako svojich vládcov, neboli v Egypte nikdy populárni, najmä kvôli svojej politike, ktorá preferovala grécke prvky pred egyptskými a nútila Egypťanov zmeniť niektoré zažité zvyklosti. Za ich vlády sa stala Alexandria, ich sídlo, strediskom helenistickej kultúry, aj vďaka tzv. Museiónu, akejsi starovekej univerzite s veľkou knižnicou a mnohými učencami doby. V Alexandrii stál tiež jeden z divov sveta – maják na ostrove Faros.

Ptolemaiovci neprestali zápasiť so svojimi susedmi, dynastiami, ktoré podobne ako oni sami vytvorili nástupníci Alexandra Veľkého. Na Blízkom východe získali v bojoch so Seleukovcami Palestínu a časť Sýrie, v Afrike Líbyu.

Prehľad ptolemaiských vládcov 
Letopočty v zátvorkách uvádzajú roky panovania jednotlivých kráľov, ktorí často vládli bok po boku svojich manželiek.

 Ptolemaios I. Sótér (305282 pred Kr.), manželky Thais (1.), Artakama (2.), Eurydika (3.) a Berenika I. (4.)
 Ptolemaios II. Filadelfos (284246 pred Kr.), manželky Arsinoé I. (1.) a Arsinoé II. Filadelfa, vládol spolu so svojim synom v rokoch 267259 pred Kr.
 Ptolemaios III. Euergetes/Euergetés (246222 pred Kr.), manželka Bereniké II.
 Ptolemaios IV. Filopator/Filopatór (222204 pred Kr.), manželka Arsinoé III.
 Ptolemaios V. Epifanes/Epifanés (204180 pred Kr.), manželka Kleopatra I.
 Ptolemaios VI. Filométor/Filométór (180164 pred Kr. a 163145 pred Kr.), manželka Kleopatra II., vládol krátko s Ptolemaiom Eupatorom v roku 152 pred Kr.
 Ptolemaios VII. Neos Filopator/Neos Filopatór (nikdy nevládol)
 Ptolemaios VIII. Euergetes II./Eurgetés II. (170163 pred Kr., 145116 pred Kr.), manželky Kleopatra II. (1.) a Kleopatra III. (2.), na čas vyhnaný z Alexandrie Kleopatrou II. (131127 pred Kr., uzmierili sa roku 124 pred Kr.)
 Kleopatra II. Filométor Sóteira/Filométór Sóteira (131127 pred Kr.)
 Kleopatra III. Filométor Sóteira/Filométór Sóteira (zvaná Kokké) (116101 pred Kr.), vládla spolu s Ptolemaiom IX. v rokoch 116107 pred Kr. a s Ptolemaiom X. v rokoch 107101 pred Kr.
 Ptolemaios IX. Sótér II. (zvaný Lathyros) (116107 pred Kr., 8881 pred Kr. ako Soter II), manželky Kleopatra IV. (1.) a Kleopatra Seléné (2.), počas prvej časti svojej vlády vládol spolu s Kleopatrou III.
 Ptolemaios X. Alexandros I. (10788 pred Kr.), manželky Kleopatra Seléné (1.) a Bereniké III., vládol spolu s Kleopatrou III. do roku 101 pred Kr.
 Berenika III./Bereniké III. Filopatora (8180 pred Kr.)
 Ptolemaios XI. Alexandros II. (80 pred Kr.), vládol spolu s manželkou Bereniké III., kým ju nezavraždil, po jej smrti vládol iba 19 dní
 Ptolemaios XII. Neos Dionýsos (Aulétes/Aulétés) (8058 pred Kr. a 5551 pred Kr.), manželka Kleopatra V. Tryfaina
 Kleopatra V. Tryfaina (5857 pred Kr.), vládla spolu s Berenikou IV. Epifaneiou (5855 pred Kr.)
 Kleopatra VII. Thea Filopator/Thea Filopatór (5130 pred Kr.), vládla spolu s Ptolemaiom XIII. (5147 pred Kr.), Ptolemaiom XIV. (4744 pred Kr.) a Ptolemaiom XV. Caesarionom (4430 pred Kr.)
 Arsinoé IV. (4847 pred Kr.), protivládkyňa Kleopatry VII.

Ďalší Ptolemaiovci 
 Ptolemaios Keraunos (zomrel roku 279 pred Kr.), najstarší syn Ptolemaia I. Sótéra, nakoniec sa stal kráľom Macedónie
 Ptolemaios Apión (zomrel roku 96 pred Kr.), syn Ptolemaia VIII., stal sa kráľom Kyreneiky, ale opustil ju a utiekol do Ríma
 Ptolemaios XVI., t.j. Ptolemaios Filadelfos (narodený roku 36 pred Kr.), syn Marka Antonia a Kleopatry
 Ptolemaios z Mauretánie (zomrel roku 40 po Kr.), syn mauretánskeho kráľa Iúbu II. a Kleopatry Seléné II., dcéry Kleopatry a Marka Antonia, mauretánsky kráľ

Literatúra 
 
 
Ptolemaiovská dynastia